Parlament a’zolari 16, 19 va 20 aprel kunlari test topshirishadi. Foto: Maxim Shemetov/Reuters Rossiya prezidenti Vladimir Putinning federal majlisga murojaati oldidan deputat va senatorlar uch martadan koronavirusga test topshiradi. Bu haqda o‘z manbasiga tayanib «Izvestiya» xabar berdi. Uning so‘zlariga ko‘ra, parlament a’zolari 16, 19 va 20 aprel kunlari test topshirishadi. «Pandemiya tarqalishi va koronavirusning uchinchi to‘lqini xavfi saqlanib turibdi, shu bois yuqori darajadagi ehtiyot choralariga rioya qilishimiz shart», — dedi manba. Avvalroq Kreml matbuot xizmati murojaatni yoritadigan jurnalistlar uchun akkreditatsiya boshlanganini e’lon qilgandi. Tadbirga kirish uchun 17 va 20 aprel kunlari topshirilgan PZR-testlarning manfiyligini tasdiqlovchi ikkita ma’lumotnoma taqdim etilishi lozim. Rossiya prezidenti federal majlisga 21 aprelda murojaat qilishi ko‘zda tutilgan.